
Nr. 231 din 09.01.2024



R EFERAT DE APROBARE

pentru proiectul de hotărâre privind aprobarea necesarului de asistenţi personali ai persoanelor cu handicap grav și a indemnizaţiilor lunare cuvenite părinţilor sau reprezentanţilor legali ai copilului cu handicap grav, adulţilor cu handicap grav, ori reprezentanţilor legali ai acestora, la nivelul Municipiului Marghita pentru anul 2024



	Prezentul referat de aprobare are la bază prevederile art.6 alin.(3) si art.30 alin.(1) si alin.(2) din Legea  nr.24/2000 privind normele de tehnica legislativa pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de hotărâre privind aprobarea necesarului de asistenţi personali ai persoanelor cu handicap grav și a indemnizaţiilor lunare cuvenite părinţilor sau reprezentanţilor legali ai copilului cu handicap grav, adulţilor cu handicap grav, ori reprezentanţilor legali ai acestora, la nivelul Municipiului Marghita pentru anul 2024.
Motivul elaborării acestui proiect de hotărâre îl constituie necesitatea aprobării, anual, a necesarului de asistenţi personali ai persoanelor cu handicap grav și a indemnizaţiilor lunare cuvenite părinţilor sau reprezentanţilor legali ai copilului cu handicap grav, adulţilor cu handicap grav, ori reprezentanţilor legali ai acestora, la nivelul Municipiului Marghita pentru anul 2024.
În conformitate cu prevederile art.6 alin.(2) din Normele metodologice privind condiţiile de încadrare, drepturile şi obligaţiile asistentului personal al persoanei cu handicap, aprobate prin Hotărârea Guvernului nr.427/2001, cu modificările si completările ulterioare, „Anual, la propunerea primarului, consiliul local va aproba numărul asistenților personali”.
	În temeiul art.35 din Legea nr.448/2006 privind protecţia şi promovarea drepturilor persoanelor cu handicap, cu modificările și completările ulterioare, „Persoana cu handicap grav are dreptul, în baza evaluării sociopsihomedicale, la un asistent personal”.  Poate fi încadrată cu contract individual de muncă în funcţia de asistent personal persoana care îndeplineşte condiţiile art.36 din aceeaşi lege.
	Plata indemnizaţiei lunare se asigură de primăriile în a căror rază teritorială îşi are domiciliul sau reşedinţa persoana cu handicap grav şi se face pe perioada valabilităţii certificatului de încadrare în grad de handicap, emis de comisiile de protecţie a copiilor sau de comisiile de evaluare a persoanelor adulte cu handicap, după caz în conformitate cu prevederile art.43 din Legea 448/2006.  
Conform art.44 din Legea 448/2006privind protecţia şi promovarea drepturilor persoanelor cu handicap, cu modificările și completările ulterioare, autorităţile administraţiei publice locale   au obligaţia:
	a) de a angaja şi salariza asistentul personal al persoanei cu handicap grav, în condiţiile prezentei legi;
	 b) de a asigura şi garanta plata indemnizaţiei lunare, în cazul în care persoana cu handicap grav sau reprezentantul ei legal a optat pentru aceasta.

Astfel, având în vedere prevederile:

- art.6 alin.(2) din Normele metodologice privind condiţiile de încadrare, drepturile și obligaţiile asistentului personal al persoanei cu handicap, aprobate prin Hotărârea Guvernului nr.427/2001, cu modificările şi completările ulterioare;
- prevederileart. 36, 37, 42 şi 43 din Legea nr.448/2006 privind protecţia şi promovarea drepturilor persoanelor cu handicap, cu modificările și completările ulterioare;
-art. 129 alin.(2) lit.d) și alin.(7) lit.b) și art.196 alin.(1) lit.a) din OUG nr.57/2019 privind Codul administrativ, cu modificările și completările ulterioare, 


P R OPUN:


aprobarea,la nivelul Municipiului Marghita pentru anul 2024, a unui număr de 60 de asistenţi personali ai persoanelor cu handicap grav şi a unui număr de 170 indemnizaţii lunare cuvenite părinţilor sau reprezentanţilor legali ai copilului cu handicap grav, adulţilor cu handicap grav ori reprezentanţilor legali ai acestora, cu excepţia celor cu handicap vizual grav, a căror salarizare se va face cu respectarea prevederilor art.37 din Legea nr. 448/2006privind protecţia şi promovarea drepturilor persoanelor cu handicap, cu modificările și completările ulterioare, iar plata indemnizaţiei lunare cuvenite părinţilor sau reprezentanţilor legali ai copilului cu handicap grav, adulţilor cu handicap grav, ori reprezentanţilor legali ai acestora se va face în conformitate cu prevederile art. 43 din aceeaşi lege.

